钦定古今图书集成/明伦汇编/闺媛典/第076卷 > 孙昌糓妻张氏
## 钦定古今图书集成/明伦汇编/闺媛典/第076卷 > 孙昌糓妻张氏

按《宁晋县志》：张氏，生员孙昌糓妻。张出自望族，有女
德，归孙，执妇道，有礼颂，新妇令淑者遍中外。阅四年，
孙病，张亲药饵，数月不怠。孙病笃，嘱张曰：“‘吾病必不
起，二亲幼子并累，若奈何’？张含泪曰：‘设不幸，妾不独
生’。”未几死，张痛绝复苏，誓必死，家人更严防。久之，防
稍懈。一夕人静后，阖门自经死。时方亢旱，忽雷雨大
作，电光绕室，三日而殓，容色如生。